Charles Anthony Stanford Brooks, bolj znan kot Tony Brooks, je angleški dirkač Formule 1. Debitiral je v sezoni 1956 z moštvom BRM, toda na njegovi edini dirki v sezoni za Veliko nagrado Nemčije je odstopil. V naslednji sezoni 1957 je prestopil v Vanwall in takoj dosegel prve stopničke z drugim na Veliki nagradi Monaka ter prvo zmago na Veliki nagradi Velike Britanije, toda to sta bili edini uvrstitvi v točke. V naslednji sezoni 1958 je bil še boljši, saj je po slabem začetku dosegel tri zmage na Velikih nagradah Belgije, Nemčije in Italije, kar je bilo na koncu dovolj za tretje mesto v prvenstvu. V naslednji sezoni 1959 je prestopil v Ferrari, kjer je z zmagama na Velikih nagradah Francije in Nemčije ter še drugim in tretjim mestom dosegel drugo mesto v prvenstvu. V sezoni 1960 mu s Cooperjem višje od četrtega mesta ni uspelo priti, zato je pa na zadnji dirki kariere spet z moštvom BRM, kjer je dirkal v svoji zadnji sezoni 1961, dosegel tretje mesto na Veliki nagradi ZDA.